เปิดความเห็นสองมุม ดราม่าหนุ่ม อบต.ตบหน้าเด็ก 6 ขวบ ทำรถบังคับพัง
พ่อกับพี่สาวโวย อ้างหนุ่ม อบต.ตบหน้าเด็กชายวัย 6 ขวบจนร่วงรถจักรยาน หลังขี่จักรยานทับรถบังคับพัง ด้านฝ่ายคู่กรณีแจงเด็กชายขี่จักรยานไล่แกล้ง แลบลิ้นปลิ้นตาจากกรณีที่มีผู้ใช้เฟซบุ๊กรายหนึ่งโพสต์รูปเด็กชายคนหนึ่งที่แก้มมีรอยแดงเป็นรอยนิ้วมือจนแก้มบวม อ้างว่า ลูกใครใครก้อรัก แค่รถบังคับพัง ต้องทำกันขนาดนี้เลยหรอ #โตแล้วทำเด็กเกินไปไหม และได้แสดงความคิดเห็นเพิ่มเติมอ้างอีกว่า พอดีน้องปั่นจักรยานเล่น พอดีถอยจักรยานไปเหยียบรถบังคับของลูกสาวเขา พ่อเขาเลยตบเข้าค่ะ ซึ่งมีคนเข้ามาแสดงความคิดเห็นจำนวนมากนั้นต่อมาได้มีผู้ใช้เฟซบุ๊กอีกรายแสดงตัวว่าเป็นภรรยาของผู้ชายที่เป็นผู้ตบหน้าเด็กชายเข้ามาแสดงความคิดเห็น โดยอ้างว่า ถ้าไม่มีใครโทรก็จะตอบให้นะคะ คือว่าลูกสาวอยากได้รถบังคับ พ่อก็เลยซื้อให้เป็นของขวัญปีใหม่ให้ ทั้งๆ ที่ลูกไม่เคยเรียกร้องขอของเล่นเลย เพิ่งขอเป็นชิ้นแรก พอซื้อมาลูกสาวก็เอามาเล่น แต่มีเด็กกลุ่มหนึ่งขี่จักรยานเพื่อที่จะไล่ทับรถบังคับที่ลูกสาวเล่นอยู่ พ่อเห็นเลยให้มาเล่นให้ห่างจากที่รถจักรยาน พอถอยห่างมาแล้วก็ยังตามมาปั่นไล่เหยียบอีก จนพลาดปั่นไปเหยียบเข้าจริงๆ พ่อเด็กก็เลยดุเด็กคนนั้นแต่แทนที่จะสลดหรือหนีไปเล่นที่อื่น กลับแลบลิ้นปลิ้นตาใส่พ่อเด็กในทำนองว่า ข้าไม่กลัวแกหรอกประมาณนี้ พ่อของเด็กก็เลยบันดาลโทสะตบลงไป แต่ก็ไปตกลงกันที่บ้านของเด็กที่โดนตบแล้วคุยกัน เขาเรียกค่าเสียหายเราตกลงให้ แต่เราก็ขอต่อรอง เขาไม่ยอมจะไปแจ้งความ ถ้าใครรู้จักเด็กคนนี้หรือครอบครัวนี้ก็จะรู้ว่าเป็นไงล่าสุด วันที่ 6 ม.ค.63 ผู้สื่อข่าวเลยติดต่อโทรศัพท์สอบถามไปยัง นางสาวมัณฑนา อายุ 22 ปี เจ้าของโพสต์ต้นเรื่อง เล่าว่า ตนเป็นพี่สาวของเด็กชายที่โดนตบ น้องของตนชื่อ ด.ช.เอ (นามสมมติ) อายุ 6 ขวบ เรียนอยู่ชั้นอนุบาล 3 เมื่อวันที่ 27 ธ.ค.ที่ผ่านมา เวลาประมาณ 17.30 น. น้องของตนได้ขี่จักรยานเล่นกับเพื่อนๆ ที่สวนสาธารณะของ อบต.จักรสีห์ และมี ด.ญ.บี (นามสมมติ) เล่นรถบังคับอยู่ใกล้ๆ และน้องของตนขี่จักรยานถอยหลังมาทับรถวิทยุบังคับจนพัง ด.ญ.บี ได้ไปฟ้องพ่อ คือ นายนิรันดร์ อายุ 36 ปี ทำงานอยู่ที่องค์การบริหารส่วนตำบลจักรสีห์ เมื่อนายนิรันดร์มาถึงก็ตบ ด.ช.เอ เข้าที่ศีรษะ 1 ครั้ง และที่แก้ม 1 ครั้ง อย่างแรงจนร่วงจากรถจักรยานดังกล่าว บริเวณแก้มมีรอยผื่นเป็นรอยนิ้วมือจนแก้มบวมไปข้างขณะที่ นายแดง อายุ 52 ปี ผู้เป็นพ่อของ ด.ช.เอ เล่าว่า ในวันดังกล่าวที่ลูกโดนตบลูกร้องไห้กลับมาที่บ้าน ตนสอบถามครั้งแรกลูกไม่กล้าบอกว่าโดนตบ บอกว่ารถจักรยานล้ม แต่ก็มีคนมาบอกว่าลูกตนโดน นายนิรันดร์ ตบจนร่วงจากจักรยานเลย ตนโมโห ลูกใครใครก็รัก ทำไมทำรุนแรงขนาดนี้เพราะมันเป็นเด็กอายุแค่ 6 ขวบเอง จะตีก้นตีอะไรก็จะไม่เป็นอะไรเลย นี่ตบหัว ตบหน้าอย่างแรงจนแก้มบวมโย้เลย ตนจึงพาลูกไปโรงพยาบาล แต่ด้วยความที่เป็นว่าเป็นคนในหมู่บ้านเดียวกันไม่อยากมีเรื่องอะไรต่อ ก็เลยบอกว่าขอค่ารักษาพยาบาลไปเพียง 1000 บาทด้วยความตั้งใจว่าจะเอาเงินหนึ่งพันนี้ไปซื้อรถบังคับวิทยุใช้คืนจะได้จบๆ กันไป แต่ทางนายนิรันดร์ให้เพียงมา 500 บาทเท่านั้น ตนจึงไม่ขอรับและรอทางนายนิรันดร์มาหาเพื่อมาคุยกัน แต่ก็ไร้วี่แวว ตนจึงไปแจ้งความไว้ที่ สภ.เมืองสิงห์บุรี เพื่อต้องการให้ นายนิรันดร์ มาคุยกัน ขอโทษกัน ต่อหน้าเจ้าหน้าที่ตำรวจอีกครั้งหนึ่งจากสอบถาม ด.ช.เอ และเพื่อนๆ ด.ช.เอ เล่าว่า ในวันเกิดเหตุ ตนและเพื่อนๆ ไปขี่รถจักรยานเล่นที่สวนสาธารณะของ อบต.จักรสีห์ และขี่รถไล่กันเล่นตำรวจจับขโมย และตอนนั้นมี ด.ญ.บี ซึ่งเป็นลูกสาว นายนิรันดร์ เล่นรถบังคับอยู่ในบริเวณนั้น และเห็นรถบังคับวิ่งมาชนท้ายล้อรถของ ด.ช.เอ แต่ ด.ช.เอ ไม่เห็นและได้ถอยรถมาจนทับรถบังคับพัง และ ด.ญ.บี วิ่งกลับบ้าน สักพัก นายนิรันดร์ ก็เดินมาตบหัว ด.ช.เอ และตบหน้า ด.ช.เอ จนร่วงรถจักรยาน แล้ว ด.ช.เอ ก็ร้องไห้กลับบ้านไป.
พ่อกับพี่สาวโวย อ้างหนุ่ม อบต.ตบหน้าเด็กชายวัย 6 ขวบจนร่วงรถจักรยาน หลังขี่จักรยานทับรถบังคับพัง ด้านฝ่ายคู่กรณีแจงเด็กชายขี่จักรยานไล่แกล้ง แลบลิ้นปลิ้นตา 
ตบหน้าเด็ก,จักรยานทับรถบังคับ,ทำร้ายเด็ก,ตบเด็ก,ข่าวโซเชียล,ข่าวทั่วไป